જે વ્‍યક્તિ બીજા શરૂઆત કરે ત્યાં સુધી રાહ જુએ છે અથવા બીજાના અનુભવો ઉપરથી સલામતી શોધે છે, તેઓ જીવનમાં પડકાર ઝીલવા અસમર્થ બને છે, જે કંઈક નવું વિચારે છે અને નવા વિચારો અમલમાં મૂકવાની પહેલ કરે છે તેને સફળતા પ્રાપ્‍ત થઈ શકે છે.? શરૂઆતમાં મુશ્કેલીઓ આવે પરંતુ વખત જતાં તે તેમાંથી રસ્‍તો શોધી લે છે અને બીજાઓ માટે નવો ચીલો પાડે છે. આજે આપણને સારાં અને આધુનિક ઉત્પાદનો વાપરવા મળે છે, કારણ કે કોઈએ એમાં પહેલ કરી હતી. સોનીએ ‘વોકમેન‘(ટેપરેકોર્ડર) બનાવવાની પહેલ કરી અને બીજી કંપનીઓ તેને અનુસરી. કિશોરકુમારે પોતાની ઢબથી યોડલિંગની ભારતમાં શરૂઆત કરી અને કિશોરકુમાર ગાયક તરીકે છવાઈ ગયા. આમ જે નવાપણા માટે પહેલ કરે છે અને તે માટે હિંમત રાખે છે તે ઘણી વખત શ્રેષ્‍ઠ રહે છે.